**Rusifikacija** (rus. *русификация*) uglavnom označava prisilno usvajanje ruskog jezika i kulture, ili nekog drugog elementa vezanog za rusku kulturu, na prostorima gdje u većini ne žive etnički Rusi. Rusifikacijom se uglavnom označava prisilno uvođenje ruskog jezika u društvene ustanove Ukrajine, Bjelorusije, Litve, Latvije, Estonije, Finske, Gruzije i još nekih ne europskih država poput Kazahstana. Rusifikacija je pojam koji također podrazumijeva i rusko prisvajanje tuđih običaja i kulture te njihovo svrstavanje iskuljučivo pod ruski nazivnik odnosno rusku kulturu.

Za pojam rusifikacija također se vežu masovne migracije ruskog stanovništva u 17. 18. 19. i 20. stoljeću. Rusi danas imaju velike nacionalne manjine u Ukrajini, Bjelorusiji, Kazahstanu, Litvi, Latviji i Estoniji zbog povijesne politike vezane za rusifikaciju. Pojam također podrazumijeva i politički određena masovna raseljavanja autohtonog stanovništva u Ruskoj Federaciji i njoj susjednim državama.

Posljedice rusifikacije
-----------------------

Najveće posljedice politike rusifikacije osjetili su mali kolonizirani euroazijski narodi na tlu današnje Ruske Federacije koji su se kroz nekoliko generacija asimilirali i posve nestali kao zasebna etnička cjelina. Veliki broj tih manjih naroda odnosno plemena posve se asimilirao odnosno integrirao u rusku kulturu i identitet.

Posljedice rusifikacije danas u velikoj mjeri osjećaju Bjelorusi i Ukrajinci s obzirom da je njihov slavenski jezik blizak ruskom jeziku. U Bjelorusiji danas vrlo malen broj stanovnika govori bjeloruskim jezikom, ne više od 10 posto, a mediji i državna televizija i dalje prate događanja isključivo na ruskom jeziku. U Ukrajini gotovo polovica stanovnika u privatnoj sferi govori ruskim jezikom, a mediji podjednako prate događanja na ukrajinskom i ruskom jeziku.

Baltičke države, Gruzija i Kazahstan zbog svoje veće kulturološke različitosti od Istočnih Slavena, osjećaju nešto manje rusifikacijske posljednice od dvije prethodno navedene države. U svim postsovjetskim državama većina stanovnika poznaje ruski jezik koji se u vrijeme Sovjetskog Saveza također službeno upotrebljavao u državnim institucijama i ostalim javnim ustanovama. Do sada najveće političko ograđivanje od daljenjeg procesa rusifikacije u 21. stoljeću provele su Litva, Latvija, Estonija i Ukrajina.

Vidi još
--------

* Rusifikacija Ukrajine
* Rusofobija
* Ukrajinofobija

Vanjske veze
------------

* Russification - Definition Arhivirano 2010-11-20 na Wayback Machine-u
* Russification in Lithuania
* Russification of Ukraine

***Rusifikacija*** na Wikimedijinoj ostavi

| * p
* r
* u
Kulturološka asimilacija |
| --- |
| 
* Afrikanizacija
* Albanizacija
* Amerikanizacija
* Anglikanizacija
* Arabizacija
* Belorusizacija
* Bošnjakizacija
* Bugarizacija
* Kurdizacija
* Evropezacija
* Germanizacija
* Helenizacija
* Hristijanizacija (Kristijanizacija)
* Hrvatizacija (Kroatizacija)
* Islamizacija
* Italijanizacija
* Izraelizacija
* Japanizacija
* Mađarizacija
* Makedonizacija
* Persijanizacija (Perzijanizacija)
* Polonizacija
* Romanizacija ili latinizacija
* Rumunizacija
* Rusifikacija
* Sovjetizacija
* Srbizacija
* Tajvanizacija
* Turkizacija
* Ukrajinizacija

 |